Komisijos reglamentas (EB) Nr. 2316/98
1998 m. spalio 26 d.
dėl naujų pašarų priedų patvirtinimo, iš dalies keičiantis leidimo naudoti daugelį jau patvirtintų pašaruose naudojamų priedų sąlygas
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos direktyva 98/19/EB [2], ypač į jos 9j ir 3 straipsnius,
kadangi Direktyvoje 70/524/EEB numatyta, kad nauji priedai arba jų paskirtys gali būti patvirtinami atsižvelgiant į mokslo ir technikos žinių pažangą;
kadangi 1996 m. liepos 23 d. Tarybos direktyvoje 96/51/EB, iš dalies pakeičiančioje Direktyvą 70/524/EEB dėl pašarų priedų [3], nustatyta priedų patvirtinimo reglamentu tvarka, kuri bus visiškai taikoma nuo 1999 m. spalio 1 d.; kadangi pereinamuoju laikotarpiu valstybės narės turi patvirtinti teisines nuostatas, leidžiančias išvengti su galiojančiais teisės aktais susijusios painiavos; kadangi valstybės narės turi užtikrinti, kad būtų panaikinti visi šio reglamento neatitinkantys teisės aktai;
kadangi "Dažiklių, įskaitant ir pigmentus", grupės I daliai "Karotinoidams ir ksantofilams" priskiriami nauji priedai sėkmingai išbandyti tam tikrose valstybėse narėse; kadangi naujuosius priedus reikėtų leisti laikinai naudoti;
kadangi, siekiant naują "Dažiklių, įskaitant ir pigmentus", grupės I daliai "Karotinoidams ir ksantofilams" priskiriamą priedą atskirti nuo tai pačiai grupei priklausančio kito, jau patvirtinto, priedo, reikėtų pakeisti pastarojo pavadinimą;
kadangi nauji "Mikroelementų" grupei, konkrečiai "Variui Cu", "Manganui Mn" ir "Cinkui Zn" priskiriami priedai tam tikrose valstybėse narėse buvo išbandyti labai plačiai; kadangi, remiantis atliktais tyrimais, paaiškėjo, kad šiuos naujus priedus galima patvirtinti;
kadangi, siekiant išvengti neigiamo poveikio šunims, reikėtų sumažinti visaverčiuose pašaruose naudojamo "Antioksidantų" grupei priklausančio priedo etoksikvino maksimalų leistiną dydį;
kadangi tam tikrose valstybėse narėse buvo sėkmingai išbandyta "Dažiklių, įskaitant ir pigmentus" grupės I daliai "Karotinoidams ir ksantofilams" priskiriamo jau patvirtinto priedo nauja paskirtis; kadangi šį priedą reikėtų leisti laikinai naudoti nauja paskirtimi;
kadangi tam tikrose valstybėse narėse buvo sėkmingai išbandyta "Fermentų" grupei priskiriamo jau patvirtinto priedo 3-fitazės nauja paskirtis; kadangi ši nauja paskirtis turėtų būti laikinai patvirtinta;
kadangi dėl skaidrumo į šio reglamento priedus prireikus įtraukiami kiti tai pačiai grupei priskiriami priedai arba kitos patvirtintos priedų paskirtys; kadangi valstybėje narėje leistų naudoti, bet dar nevisiškai ištirtų priedų, priskiriamų toms pačioms priedų grupėms kaip ir šiuo reglamentu naujai patvirtinti priedai, patvirtinimo terminą reikėtų konkrečiam laikotarpiui pratęsti;
kadangi šiame reglamente numatytos priemonės atitinka Pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
1. "Dažiklių, įskaitant ir pigmentus", grupės I daliai "Karotinoidams ir ksantofilams" priskiriamas betakarotinas gali būti patvirtintas remiantis Direktyva 70/524/EEB kaip priedas E 160a naudoti pašaruose šio reglamento I priede nustatytomis sąlygomis.
2. "Dažiklių, įskaitant ir pigmentus" grupės I daliai "Karotinoidams ir ksantofilams" priskiriamas didelį kiekį astaksantino turintis Phaffia rhodozyma (ATCC 74219) gali būti patvirtintas remiantis Direktyva 70/524/EEB kaip priedas 12 naudoti pašaruose šio reglamento I priede nustatytomis sąlygomis.
3. "Mikroelementų" grupei, elementui E4 "Variui Cu" priskiriamas "amino rūgščių vario chelatas hidratas" gali būti patvirtintas remiantis Direktyva 70/524/EEB kaip šio reglamento II priede nustatytomis sąlygomis pašaruose naudojamas priedas.
4. "Mikroelementų" grupei, elementui E5 "Manganui Mn" priskiriamas "amino rūgščių mangano chelatas hidratas" gali būti patvirtintas remiantis Direktyva 70/524/EEB kaip šio reglamento II priede nustatytomis sąlygomis pašaruose naudojamas priedas.
5. "Mikroelementų" grupei, elementui E6 "Cinkui Zn" priskiriamas "amino rūgščių cinko chelatas hidratas" gali būti patvirtintas remiantis Direktyva 70/524/EEB kaip šio reglamento II priede nustatytomis sąlygomis pašaruose naudojamas priedas.
2 straipsnis
1. Remiantis Direktyva 70/524/EEB "Antioksidantų" grupei priklausančio priedo E 324 etoksikvinopatvirtinimo sąlygos keičiamos šio reglamento III priede nustatytomis sąlygomis.
2. "Dažiklių, įskaitant ir pigmentus" grupės I daliai "Karotinoidams ir ksantofilams" priskiriamas priedas E161g kantaksantinas, skirtas "Naminiams gyvūnėliams ir dekoratyviniams paukščiams", gali būti patvirtintas remiantis Direktyva 70/524/EEB ir laikantis šio reglamento I priede nustatytų sąlygų.
3. "Fermentų" grupei priskiriamas priedas 3-fitazė gali būti patvirtintas remiantis Direktyva 70/524/EEB ir laikantis šio reglamento I priede nustatytų sąlygų.
4. "Dažiklių, įskaitant ir pigmentus" grupės I daliai "Karotinoidams ir ksantofilams" priskiriamas 11 priedas, didelį kiekį astaksantino turintis Phaffia rhodozyma, skirtas "Lašišoms ir upėtakiams", gali būti patvirtintas remiantis Direktyva 70/524/EEB ir laikantis šio reglamento I priede nustatytų sąlygų.
3 straipsnis
Šis reglamentas įsigalioja 20 dieną po jo paskelbimo Europos Bendrijų oficialiajame leidinyje.
Jis taikomas nuo 1998 m. gruodžio 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. spalio 26 d.